**CONSILIUL JUDEŢEAN SATU MARE**

**DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI SATU MARE**

**Nr...............................**

**Notă de fundamentare**

**privind** **modificarea organigramei și a statului de funcţii**

**ale Direcţiei Generale de Asistenţă Socială şi Protecţia Copilului a județului Satu Mare**

Având în vedere:

* Titlu III - Pesonalul contractual din autoritățile și instituțiile publice, Capitolul I - Prevederi generale aplicabile personalului contractual din autoritățile și instituțiile publice din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,
* Legea nr.53/2003 privind Codul Muncii, republicată, cu modificările și completările ulterioare,
* Anexa nr. II - Familia ocupațională de funcții bugetare “Sănătate și Asistență socială și Anexa nr.VIII - Familia ocupațională de funcţii bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

Organigrama și statul de funcții ale Direcției Generale de Asistență Socială și Protecția Copilului a județului Satu Mare aprobate prin HCJ SM nr. 121/2022 se modifică ca urmare a înființării Serviciului social de îngrijire și protecție a adulților cu handicap grav sau accentuat la asistentul personal profesionist, fără personalitate juridică, în structura Direcției Generale de Asistență Socială și Protecția Copilului Satu Mare. Satu Mare astfel:

**Serviciul social de îngrijire și protecție a adulților cu handicap grav sau accentuat la asistentul personal profesionist** - va funcționa ca serviciu social în subordinea Compartimentului management de caz pentru adulți cu dizabilități.

Conform Legii 448/2006 privind protecția și promovarea persoanelor adulte cu dizabilități, republicată, cu modificările și completările ulterioare coroborat cu dispozițiile HG nr. 548/2017 privind aprobarea condițiilor de obținere atestatului, procedurile de atestare și statutul asistentului personal profesionist, asistentului personal este persoana fizică atestată care asigură prin activitatea pe care o desfășoară la domiciliul său îngrijirea sau protecția adultului cu handicap grav sau accentuat, pe baza nevoilor individuale ale acestora.

Potrivit prevederilor art. 4 din Anexa la H.G. nr. 548/2016 privind aprobarea condiţiilor de obţinere a atestatului, procedurile de atestare şi statutul asistentului personal profesionist ”*Asistentul maternal care are în plasament un copil cu handicap grav sau accentuat poate opta să devină asistent personal profesionist pentru copilul devenit tânăr. Opţiunea se poate exprima cu cel puţin 30 de zile înainte de încetarea măsurii de protecţie specială, stabilită în condiţiile Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare, cu condiţia ca în termen de cel mult 6 luni de la exprimarea opţiunii să urmeze cursurile de calificare sau etapele procesului de evaluare şi certificare a competenţelor profesionale ca asistent personal profesionist, finalizate cu certificat de calificare sau, după caz, cu certificat de competenţe profesionale.*”

În acord cu prevederile legale mai sus menționate coroborat cu analiza DGASPC Satu Mare și a nevoilor identificate se impune crearea unei noi categorii de personal – asistenți personali profesioniști prin înființarea a 20 de posturi astfel:

* 20 posturi asistenți maternali profesionisti , studii G/M, vacante, prevăzute în Anexa nr. 5 statul de funcții al Centrului pentru servicii sociale de tip familial – asistenti maternali profesionisti se transformă în asistenți personali profesioniști, studii G/M.
* Anexa nr. 5 statul de funcții al Centrului pentru servicii sociale de tip familial – asistenti maternali profesionisti se modifică prin reducerea cu 20 de posturi a numărului total aprobat și va avea un număr de 255 posturi.
* Anexa nr.9 la prezenta notă de fundamentare consituie statul de funcții al Serviciului social de îngrijire și protecție a adulților cu handicap grav sau accentuat la asistentul personal profesionist care cuprinde un număr de 20 posturi.

Prin structura organizatorică propusă se asigură respectarea prevederilor legale în materie respectiv standardele minime obligatorii pentru asigurarea îngrijirii și protecției adulților cu handicap grav sau accentuat la asistentul personal profesionist și prevederile H.G. nr.548/2017 privind aprobarea condiţiilor de obţinere a atestatului, procedurile de atestare şi statutul asistentului personal profesionist.

Pentru motivele si considerentele mai sus arătate Anexa nr. 1 din HCJ SM nr. 10/2022 - organigrama se modifică, numărul de posturi al Direcției Generale de Asistență Socială și Protecția Copilului Satu Mare rămâne nemodificat.

Menționăm că modificările solicitate mai sus nu afectează cheltuielile de personal respectiv fondul de salarii ale instituției.

În consecință, ținând cont de motivele invocate, propunem adoptarea proiectului de hotărâre privind modificarea organigramei și a statului de funcţii ale Direcţiei Generale de Asistenţă Socială şi Protecţia Copilului a județului Satu Mare

**Director general**

**Dragoș Mariana**

**Director general adjunct Director general adjunct economic**

**Crișan Anca Maria Pop Marcela Aurelia**

**Șef serviciu juridic și contencios Șef serviciu management resurse umane și salarizare**

**C.j. Cadar Ioana Farcas Raluca Mariana**