**ROMÂNIA**

**JUDEŢUL SATU MARE**

**CONSILIUL JUDEŢEAN**

# **Serviciul resurse umane, salarizare**

# **Nr. \_\_\_\_\_\_\_/\_\_\_\_\_\_\_\_\_\_2022**

**RAPORT DE SPECIALITATE**

**privind modificarea Organigramei şi a Statului de funcţii**

**ale Direcţiei Generale de Asistenţă Socială şi Protecţia Copilului a județului Satu Mare**

Direcția Generală de Asistență Socială și Protecția Copilului a județului Satu Mare, prin adresa nr. 72869/20.10.2022, înregistrată la Consiliul Județean Satu Mare cu nr. 22298/20.10.2022, a înaintat Nota de fundamentare nr. 72858/20.10.2022 privind modificarea Organigramei și a Statului de funcţii ale Direcției Generale de Asistență Socială și Protecția Copilului a județului Satu Mare.

Potrivit prevederilor art. 173 alin. (2) lit. c) din OUG nr. 57/2019 privind Codul administrativ, cu modificările și completările ulterioare, consiliul județean are ca atribuții aprobarea organigramei și statului de funcții pentru instituțiile publice de interes județean.

Raportat la Hotărârea Consiliului Județean Satu Mare nr. 121/30.08.2021 privind modificarea Organigramei și a Statului de funcții ale Direcției Generale de Asistență Socială și Protecția Copilului a județului Satu Mare,

având în vedere:

- Titlu III - Personalul contractual din autoritățile și instituțiile publice, Capitolul I - Prevederi generale aplicabile personalului contractual din autoritățile și instituțiile publice din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

- Legea nr.53/2003 privind Codul Muncii, republicată, cu modificările și completările ulterioare,

- Anexa nr. II - Familia ocupațională de funcții bugetare “Sănătate și Asistență socială și Anexa nr.VIII - Familia ocupațională de funcţii bugetare "Administrație" la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

Direcția Generală de Asistență Socială și Protecția Copilului a județului Satu Mare solicită aprobarea modificării Organigramei și a Statului de funcții, ca urmare a înființării Serviciului social de îngrijire și protecție a adulților cu handicap grav sau accentuat la asistentul personal profesionist, fără personalitate juridică, în structura Direcției Generale de Asistență Socială și Protecția Copilului a județului Satu Mare, după cum urmează:

**Serviciul social de îngrijire și protecție a adulților cu handicap grav sau accentuat la asistentul personal profesionist** - va funcționa ca serviciu social în subordinea Compartimentului management de caz pentru adulți cu dizabilități.

Conform Legii 448/2006 privind protecția și promovarea drepturilor persoanelor cu handicap, republicată, cu modificările și completările ulterioare coroborat cu dispozițiile HG nr. 548/2017 privind aprobarea condițiilor de obținere atestatului, procedurile de atestare și statutul asistentului personal profesionist, asistentul personal este persoana fizică atestată care asigură prin activitatea pe care o desfășoară la domiciliul său îngrijirea sau protecția adultului cu handicap grav sau accentuat, pe baza nevoilor individuale ale acestora.

Potrivit prevederilor art. 4 din Anexa la H.G. nr. 548/2016 privind aprobarea condiţiilor de obţinere a atestatului, procedurile de atestare şi statutul asistentului personal profesionist ”*Asistentul maternal care are în plasament un copil cu handicap grav sau accentuat poate opta să devină asistent personal profesionist pentru copilul devenit tânăr. Opţiunea se poate exprima cu cel puţin 30 de zile înainte de încetarea măsurii de protecţie specială, stabilită în condiţiile Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare, cu condiţia ca în termen de cel mult 6 luni de la exprimarea opţiunii să urmeze cursurile de calificare sau etapele procesului de evaluare şi certificare a competenţelor profesionale ca asistent personal profesionist, finalizate cu certificat de calificare sau, după caz, cu certificat de competenţe profesionale.*”

În acord cu prevederile legale mai sus menționate coroborat cu analiza DGASPC Satu Mare și a nevoilor identificate se impune crearea unei noi categorii de personal – asistenți personali profesioniști prin înființarea a 20 de posturi astfel:

- 20 posturi asistenți maternali profesionisti, studii G/M, vacante, prevăzute în Anexa nr. 5 statul de funcții al Centrului pentru servicii sociale de tip familial – asistenti maternali profesionisti se transformă în asistenți personali profesioniști, studii G/M.

- Anexa nr. 5 statul de funcții al Centrului pentru servicii sociale de tip familial – asistenti maternali profesionisti se modifică prin reducerea cu 20 de posturi a numărului total aprobat și va avea un număr de 255 posturi.

-Anexa nr.9 la prezenta notă de fundamentare constituie statul de funcții al Serviciului social de îngrijire și protecție a adulților cu handicap grav sau accentuat la asistentul personal profesionist care cuprinde un număr de 20 posturi.

Prin structura organizatorică propusă se asigură respectarea prevederilor legale în materie respectiv standardele minime obligatorii pentru asigurarea îngrijirii și protecției adulților cu handicap grav sau accentuat la asistentul personal profesionist și prevederile H.G. nr.548/2017 privind aprobarea condiţiilor de obţinere a atestatului, procedurile de atestare şi statutul asistentului personal profesionist.

Pentru motivele și considerentele mai sus arătate organigrama Direcției Generale de Asistență Socială și Protecția Copilului a județului Satu Mare se modifică, dar numărul de posturi al Direcției Generale de Asistență Socială și Protecția Copilului a județului Satu Mare rămâne nemodificat.

Direcția Generală de Asistență Socială și Protecția Copilului a județului Satu Mare menționează că modificările solicitate nu afectează cheltuielile de personal, respectiv fondul de salarii al instituției.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Organigramei și a**

**Statului de funcţii ale Direcţiei Generale de Asistenţă Socială şi**

**Protecţia Copilului a județului Satu Mare**

**ŞEF SERVICIU, VIZAT JURIDIC,**

Bîja Tania Bodó Nicoleta Lucia

red.tehn./5 ex E.S.A..